钦定古今图书集成/历象汇编/岁功典/第042卷 > 《春秋繁露》 > 《五行逆顺篇》
## 钦定古今图书集成/历象汇编/岁功典/第042卷 > 《春秋繁露》 > 《五行逆顺篇》

“火”者，夏成长，木朝也。举贤良，进茂才，官得其能，任得
其力，赏有功，封有德，出货财，振困乏，正封疆，使四方。
恩及于火，则火顺人而甘露降；恩及羽虫，则飞鸟大
为，黄鹄出见，凤凰翔。如人君惑于谗邪，内离骨肉，外
疏忠臣，至杀世子，诛杀不辜，逐忠臣，以妾为妻，弃法
令，妇妾为政，赐予不当，则民病血壅肿，目不明。咎及
于火，则大旱，必有火灾。“摘巢采鷇，咎及羽虫”，则蜚鸟
不为，冬应不来，枭鹗群鸣，凤凰高翔。